Boarische Grammatik (Pronomen)

Der Artikl do gheart zua Artiklsammlung iba'd Grammatik vo da Boarischn Sproch. A Ibasicht iba olle Artikl zum Thema findt ma in Boarische Grammatik.
Thema vo dem Artikl han de Pronomen.
Sie haben sich ganz schön vertan! 
" Dee hamd si gscheid vàda!"
Da haben "sie"' sich aber ganz schön vertan! 
"Do ham "sà"' si owa gscheid vàda!"
Personalpronomen.
Beispüle mit de Personalpronomen.
Wia ma segd, wiad im zwoadn Sotz des "sie" ois "sà" ausdruggd. In dea Sotzstellung kamma des aa need oandasd schreim.
Hast du es schon erledigt? 
"Hosd às scha gmochd?"
Hast du "sie"' schon angerufen? 
"Hosdàs scha agruafa?"
Wia ma segd, wiad dees Woad fia "sie" und dees fia "es" bei dera Sotzstellung duach oa und desseeiwe Woad ausdruggd: Nämli duach "às", wobei des "à" bei da femininen Foam nua ois Bindevokal oan dees "hosd" städ.
D Heflichkeitsform:
"Haben Sie "sich"' angeschnallt?", fragt der Polizist.
""Ham S Eana aghengt?", frogd da Bolizisd."
"Wir bringen Sie nach Hause; es ist schon spät!"
"Mia foma Eana hoam; s is scha schbod!"
"Sie kenne ich!"
"Eana keen i!"
Wej da Genitiv vawendt wead.
Dean gits nu ba de Singular-Personalpronomen hinter Präpositiona, beispülsmasse: "wecha mainer, one dainer, hinter seiner" (gmoant is dou ollamol d Person sölwer, nix wos irer ghejert). Haintzatoch nimmt'ma owa ejerer en Dativ. De Plural-Personalpronomen kumma fir in Wendunga wej: "Mir han unser sime gwen", des hoisst: "Mir han sim Lait gwen."
Relativpronomen.
Im Boarischn wern d Relativadverbien wo (NB: wou) und wos zomma mit de Relativpronomen der, de (NB: dej), des fir Relativsetz hergnumma. In de Dialekte in Oltbayern stejt normolerwais wo, ner ba sechliche Sochn ko aa wos stej. In de maistn Dialekte in Esterraich stejt dou iwaol wos.
Wenn da Kasus im Haptsoz und im Nemsoz gleich is, nou ko des Relativpronomen weggafolln:
entweder: "Da Mo, der wou a Kotz hout."&lt;br&gt;
oder: "Da Mo, wou a Kotz hout."
Onsunstn blaibt es Relativpromonen drinnat:
"I sia an Mo, der wou a Kotz hout."&lt;br&gt;
"Da Mo, dean wou i a Kotz gschenkt ho."
Relativsetz kumma owa im Boarischn niat su oft fir wej in da Standardsprouch, wal gern aa nemgordnate Setz vawendt wern, wenns posst:
Mit an Relativsoz: "Dou is a Mo, der wou a Kotz hout."&lt;br&gt;
Mit aran nemgordnatn Soz: "Dou is a Mo, der hout a Kotz."
Firn Genitiv stejt da Dativ mit an Possessivpronomen:
"Da Mo, deam sei Kotz oghaut is."
Fragepronomen (Interrogativpronomen).
Wia im Hochdaetschn aa gibt s a substantivisch und a adjektivisch vowendts.
Des substantivische Fragepronomen is fia Personan "wea?" und fia Sachan "wos?". Den hochdaetschn Genitiv "wessen?" hamma ned. Stattdem sagd ma: "wem sae(ne)" (Schua)? ['sae(ne)" strenggnumma aa fia s Femininum!]
Des adjektivische Fragepronomen, des wia ja voraussetzt, das man scho wos Genauas woaß, untaschaedt noch de drae Gschlechta: "wejcha Ochs? wejche Kuah? wechas Kaewe?"
Ma ko(n aa sagn: "wos fiar a ...?" (Mia schaent, im Nordostboarischn is des de Regl.)
Stattdem heatma owa manchaorts in Nidabayern aufm Doaf aa no a oetatimlichare Ausdruckswaes. Ma sagt oa(nfah allawaej "wejcha", und zur Untascheidung wiad da Artikl dazuagsetzt; aeso: "da wecha" Ochs? (maskulinum), "de wecha" Kua? (femininum), "des wecha" Kaewe? (neutrum).
Dekliniat wead des dann mit de Präpositionan: im Genitiv "dem/da/dem wechan sae(ne)" (Huaf)'? In dera Umschraewung vom Genitiv is jezz aa scho(n da Dativ drin: "dem wechan" Ochsn / "da wechan" Kua / "dem wechan" Kaewe (wead d Haud azogn)? Im Akkusativ fragt man dann "den wechan" Ochsn / "de wecha" Kua / "des wecha" Kaewe (vokauffma)?. Im Plural hamm alle drae Gschlechta de glaeche Form: "de wechan" Ochs/Kia/Kaewe (Nominativ), " de wechan sae(saene) Huaf?" (Genitiv), "de wechan (zoing ma d Haud o)?" (Dativ), "de wechan (vokauffma)? (Akkusativ).
A bsundane Spezialität is, dass ma in manchn Gegndn dann, wenn s Fragepronomen, egal ob substantivisch oda adjektivisch, am O(nfang von am Nebmsatz steht, no de Subjunktion "das" dazusagt:
Jezz mechad i owa wissn,
... wer / da wecha das des Fensta ae(ngwoaffa had.
... wem / da wechan das dea Grampf ae(ngfojn is.
... wos das des bedaet.
Des Glaeche is da Faj, wenn am O(nfang koa(n Fragepronomen steht, sondan a Frageadverb:
Jezz mechad i owa wissn,
... warum das d da higehst.
... wega wos das s woant.
... wia lang das des no dauat.
Indefinitpronomen und unbestimmte Zolwerter.
Indefinitpronomen und unbestimmte Zolwerter bezoichnan Lait und Sochn, ba deane wou d Zol niat festglegt is.
In da Spoltn "Bedeitunga / Standarddeitsch" stenga tolwais koane gnaua Entsprechunga, wals sechtane zwischa Standarddeitsch und Boarisch niat immer git. D Afstöllung is ner a iwasicht iwa de wichtinga Werter.
* WMB = westmiddlboarisch
* OMB = ostmiddlboarisch